b'\n_START_ARTICLE_\nMikronezija\n_START_PARAGRAPH_\nMikronezija je regija v Tihem oceanu, ki le\xc5\xbei med Filipini na zahodu, Indonezijo na jugozahodu, Papuo Novo Gvinejo in Melanezijo na jugu ter Polinezijo na jugovzhodu ter vzhodu. Ime izhaja iz gr\xc5\xa1\xc4\x8dine in pomeni majhne otoke. Mikronezija je sestavljena iz stotin otokov, ti pa se raztezajo po velikem obmo\xc4\x8dju oceana._NEWLINE_Mikronezijo sestavljajo \xc5\xa1tiri oto\xc4\x8dja: Yap, Kosrae, Pohnpei in Chuuk. Neko\xc4\x8d je tudi otok Palau pripadal tej dr\xc5\xbeavi, ki je bila pod varstvom Ameri\xc4\x8danov. Prebivalci Palaua so se odlo\xc4\x8dili za samostojno pot. Poleg teh oto\xc4\x8dij, pa je na tem obmo\xc4\x8dju tudi Guam, ki je edini ohranil status varovanega obmo\xc4\x8dja pod ameri\xc5\xa1kim nadzorom. Razdalje med oto\xc4\x8dji so v primerjavi z njihovo velikostjo izredno velike. Med skrajnim vzhodom in zahodom mikronezijskih oto\xc4\x8dij je tako ve\xc4\x8d kot 2000 kilometrov razdalje. Zgodovinarji menijo, da so otoke pred pribli\xc5\xbeno 3500 leti verjetno poselili prebivalci Filipinov ali vzhodne Indonezije, ki so to dolgo pot prepluli v preprostih kanujih. Kaj jih je gnalo na tako nevarno pot in \xc4\x8de so sploh vedeli, kam gredo, verjetno ne bo nikoli pojasnjeno.'